July 17, 2019 – Freedom Radio Nigeria
Muryar Jama'a
by October 25, 2019
by October 24, 2019
Mahaifiyar Siasia ta shaki iskar ‘yanci
Zanga-zanga a lardin Papua ta lalata gine-gine da dama
by Baraka Bashir	 July 17, 2019
Babbar daraktar hukumar bada lamuni ta duniya ta ajiye aiki
Babbar daraktan hukumar bada lamuni ta duniya IMF Ms Christine Lagarde ta ajiye aiki. Wannan na kunshe cikin sanarwar da Ms Lagarde din ta bayar a shafin internet na hukumar …
Babbar daraktan hukumar bada lamuni ta duniya IMF Ms Christine Lagarde ta ajiye aiki.
Wannan na kunshe cikin sanarwar da Ms Lagarde din ta bayar a shafin internet na hukumar a jiya Talata cewa kafin ajiye aikin sai da ta gana da hukumomin daraktocin IMF daga bisani kuma ta bada takardar ajiye aikin ta da zai fara aiki daga ranar 12 ga watan Satumba mai zuwa.
Akan hakan ne hukumomin darakoticin hukumar bada lamunin suka sanar da cewa Mr David Lipton zai rike mukamin mai rikon babban manajin daraktan IMF kafin a sanar da wanda zai maye gurbin ta.
Ms Christine ta ce biyo bayan zabar ta da aka yi a matsayin shugabar babbn bankin tarayyar Turai, ya zama wajibi don cigaban hukumar bada lamuni ta duniya na ajiye aiki na
Kungiyar likitoci ta bukaci a mayar da inshorar lafiya ta zama tilas ga yan Najeriya
Kungiyar likitoci ta Najeriya ta bukaci shugaban kasa Muhammadu Buhari da ya maida shirin Inshorar lafiya ya zama tilas ga ‘yan Najeriya. Shugaban kungiyar ta kasa Francis Faduyile ya bayyana hakan …
Kungiyar likitoci ta Najeriya ta bukaci shugaban kasa Muhammadu Buhari da ya maida shirin Inshorar lafiya ya zama tilas ga ‘yan Najeriya.
Shugaban kungiyar ta kasa Francis Faduyile ya bayyana hakan ne yayin da ya jagoranci ‘ya’yan kungiyar suka kai ziyarar aiki ga shugaban kasa Muhammadu Buhari a fadar sa dake Abuja cewa daukar matakin na tilasta wa ‘yan Najeriya suka shiga shrin ya zama wajibi kuma hakan zai taimaka wajen tabbatar wa ‘yan Najeriyar sun sami ingantaccen kiwon lafiya.
Wanna na kunshe cikin sanarwar da mai Magana da yawun shugaban kasa Mr, Femi Adesina ya fitar cewa idan kowa ya shiga shirin hakan zai taimaka wajen samun sauki ga masu fama da cututtuka da suka hada da cutar daji ko Kansa da Siga da dai sauran su, da yawancin ke bukatar kashe kudaden masu yawa.
Haka zalika shugaban kungiyar likitocin Francis Faduyile ya nunar cewa a yunkurin da ake yi wajen sauya fasalin shirin na NHIS kawo yanzu kudirin dokar ya tsallake karatu na 3 a zaurin majalisar yayin da zauren majalisar na 8 ke karewa kafin na 9 su karbi shahadar aiki.
A na sa ran majalisar dattijai zata tantance babban mai rikon mukamin jojin Najeriya
Ana kyautata zaton cewa a yau ne ake saran cewa majalisar datijjai zata tatance mai rikon mukamin babban jojin Najeriya Maishari’a Tanko Muhammad wanda a makon jiya ne fadar shugaban kasa …
Ana kyautata zaton cewa a yau ne ake saran cewa majalisar datijjai zata tatance mai rikon mukamin babban jojin Najeriya Maishari’a Tanko Muhammad wanda a makon jiya ne fadar shugaban kasa ta aike da sunan majalisar don neman sahalewar su.
Mai shari’a Tanko Muhammad wanda yake rike da mukamin mai rikon babban jojin Najeriya bayan da aka dakatar da tsohon babban jojin Najeriya Walter Samuel Onneghen bayan da aka yi zargin sa da bayar da bayanan karya kan kadarorin da ya mallaka.
A dai makon da ya gabata ne shugaban kasa Muhammadu Buhari ya aike da sunan mai rikon babban jojin Najeriya don tantance kamar yadda sashi na 23 daya cikin baka na kundin tsarin mulkin shekara ta 1999 ya tanada.
An dai aike da sunan Tanko Muhammad ne ga majalisar bisa irin shawarwarin da hukumar kula da shari’a ta kasa NJC ta bada kan nadin nasa.
Yan fashin teku sun sace tare da garkuwa da masu fiton teku yan Turkiya
‘Yan fashin teku sun sace tare da yin garkuwa da wasu masu fiton teku ‘yan asalin kasar Turkiya a gabar ruwar kasar nan. Kamfanin fiton tekun Kadioglu Denizcilik da ke kasar …
‘Yan fashin teku sun sace tare da yin garkuwa da wasu masu fiton teku ‘yan asalin kasar Turkiya a gabar ruwar kasar nan.
Kamfanin fiton tekun Kadioglu Denizcilik da ke kasar Turkiya, ya bayyana cewa, masu fashin tekun sun kai wa jirgin da masu fiton da ke ciki hari ne a kan hanyar su ta zuwa kasar Côte d’Ivoire bayan da suka fito daga kasar Kamaru .
Gidan talabijin na kasar Iran Press TV ya ruwaito cewa, jirgin kirar Paksoy yana tafiya ne ba tare da kaya mai yawa ba, bayan ya bar birnin Douala da ke kasar Kamaru zuwa birnin Abidjan.
Rahotanni na nuni da cewa, ba a samu raunata ko da mutum daya daga cikin mutanen da ke cikin jirgin ba, sai dai jami’an tsaro na ci gaba da kokarin ganin yadda za ceto su.
Ya ce ‘yan fashin tekun sun sace mutane goma ne bayan yiwa masu fiton tekun barazanar kashe su, inda sauran jami’an dake jirgin suka buya a wani sashe na jirgin.
Hukumar EFCC ta ce zata yi aiki da hukumar NYSC wajen dakile ayyukan bata gari
Hukumar yaki da cin hanci da rashawa ta kasa (EFCC), ta ce, za ta rika aiki tare da hukumar kula da masu yiwa kasa hidima (NYSC) wajen dakile ayyukan batagari. Hukumar …
Hukumar yaki da cin hanci da rashawa ta kasa (EFCC), ta ce, za ta rika aiki tare da hukumar kula da masu yiwa kasa hidima (NYSC) wajen dakile ayyukan batagari.
Hukumar ta EFCC ta ce ta karbi korafe-korafe daga hukumar masu yiwa kasa hidima (NYSC), cewa, akwai wasu marasa kishin kasa da suke sayar da takardar shaidar kammala karatun su ga wadanda basu kammala karatu ba wajen gudanar da hidimar kasa.
Mai rikon mukamin shugaban hukumar ta (EFCC), Ibrahim Magu ne ya bayyana haka jiya a birnin tarayya Abuja yayin zantawa da darakta Janar na hukumar masu yiwa kasa hidima Brigadier Janar Shuaibu wanda ya kai masa ziyara ofishin sa.
Anashi bangaren shugaban hukumar masu yiwa kasa hidima brigadier Janar Shu’aibu cewa yayi za su yi duk me yiwuwa wajen ganin an dakile ayyukan batagari.
Cibiyar nazarin harkokin tsaro za ta koyar da matasa sabbin dabarun tsaro
Cibiyar nazari kan harkokin tsaro mai zaman kanta da ke cibiyar horas da matasa ta Sani Abacha a nan Kano, ta ce za ta bullo da sabbin dabaru wajen dake matsalolin …
Cibiyar nazari kan harkokin tsaro mai zaman kanta da ke cibiyar horas da matasa ta Sani Abacha a nan Kano, ta ce za ta bullo da sabbin dabaru wajen dake matsalolin tsaro da ke addabar arewacin kasar nan.
A cewar cibiyar fahimtar halin da ake ciki na rashin tsaro a arewacin kasar nan yasa aka kirkiro da cibiyar wajen horar da al’umma yadda zasu samar da tsaro.
Shugaban cibiyar Dr. Usman Muhammad Jahun ne ya bayyana hakan, jim kadan bayan kammala shirin Barka da Hantsi na tashar freedom rediyo a safiyar yau.
Ya ce, cibiyar na horar da matasa fannonin ilimi da dama, amma sun fi mayar da hankali kan horar da yadda za a dakile matsalar tsaro.
A nasa bangaren Daraktan tsare-tsare na cibiyar, Ahmad Abdul’aziz Chiroma Sumaila, cewa ya yi cibiyar, ta samar da kyakkyawan yanayin karatu, sai dai ya bukaci gwamnatoci a dukkan matakai da sarakunan gargajiya da su sanya hannu don tafiyar da lamarin yadda ya kamata.
Bakin sun kuma yi kira ga al’umma da su shigo cikin tsarin domin samun horo kan yadda zasu kula da unguwannin su.
An bukaci makiyaya da ke zaune a kudancin Najeriya su koma Arewa
Kungiyar dattawar arewa ta Northern Elders Forum da takwararta ta, gamayyar kungiyoyin kishin al’umma ta arewacin kasar nan, sun bukaci Fulani makiyaya da ke da zama a kudancin kasar nan, da …
Kungiyar dattawar arewa ta Northern Elders Forum da takwararta ta, gamayyar kungiyoyin kishin al’umma ta arewacin kasar nan, sun bukaci Fulani makiyaya da ke da zama a kudancin kasar nan, da su gaggauta kwashe ya nasu ya nasu su dawo yankin arewa domin tsira da dukiyoyin su da kuma rayukansu.
A cewar gammayyar kungiyoyin na arewa, ci gaba da kada gangar yaki da al’ummomin kudancin kasar nan ke yi ga makiyaya, babu abinda zai haifar sai kara ta’azzara rashin fahimta tsakanin al’ummar Najeriya.
Da ya ke gabatar da jawabi ga gammayyar kungiyoyin wanda ya samu halartar matasan arewacin kasar nan da dama, shugaban kungiyar ta Northern Elders Forum, Farfesa Ango Abdullahi, cewa ya yi, arewa ba za ta lamunci ci gaba da cin zarafin Fulani makiyaya ba, a don haka, ya ce, gamayyar kungiyoyin suka ga dacewar Fulani makiyaya, su bar yankin na kudanci.
Farfesa Ango Abdullahi, ya kara da cewa, la’akari da irin zafafan kalamai da gwamnonin kudanci ke furtawa abaya-bayan nan kan Fulani Makiyaya, yana nuna cewa ke nan, rayuka da dukiyoyin makiyaya na cikin hatsari.
Da ya ke gabatar da jawabi jagoran gamayyar kungiyoyin kishin al’umma a arewa, Abdul’aziz Sulaiman, wanda ya gabatar da bukatar kungiyoyin ga majalisar dattawa ta arewa, ya ce, a ranar tara ga watan nan gwamnonin kudancin kasar nan sun yi taro sun kuma cimma matsaya kan cewa, za su dakile zirga-zirgar Fulani makiyaya a yankunan su.
by Auwal Hassan Fagge	 July 17, 2019
Cin zarafin Fulani makiyaya babu abinda zai janyo sai kara rura wutar rikici- Hassan Kukah
Shugaban Cocin Katolika shiyyar Sokoto Mathew Hassan Kukah, ya ce, cin zarafin Fulani makiyaya babu abinda zai janyo sai kara rura wutar rikici tsakanin al’ummar kasar nan. Rabaran Mathew Hassan ya …
Shugaban Cocin Katolika shiyyar Sokoto Mathew Hassan Kukah, ya ce, cin zarafin Fulani makiyaya babu abinda zai janyo sai kara rura wutar rikici tsakanin al’ummar kasar nan.
Rabaran Mathew Hassan ya bayyana hakan ne yayin wani taro kan dakile labaran kire da furta kalamai da ke tunzura jama’a; wanda sashen nazarin nahiyar afurka, a cibiyar Olusegun Obasanjo ta jami’ar karatu daga gida ta shirya a Abuja.
Mathew Hassan Kukah ya kara da cewa, furta kalamai da ke tunzura jama’a, ya taka rawa wajen janyo kisan kiyashi a sassa daban-daban na duniya.
Ya ma buga misali da yakin basasan Najeriya wanda ya ce irin wadannan kalamai shi ya ta’azzara rikicin da yayi sanadiyar hallaka miliyoyin al’ummar kasar nan.
Shugaban Cocin na Katolika shiyyar Sokoto, ya kuma ce, ba da wanna shawara ya zama wajibi sakamakon farfagandar da ke biyo bayan duk wani lamari na rashin tsaro da ke faruwa a kasar nan yanzu, inda ake alakntashi da Fulani batare da gudanar da cikakken bincike kan lamarin ba.
Wajibi ne a fadada nasarar da aka samu a yaki da ‘yan ta’adda- shugaba Buhari
Shugaban kasa Muhammadu Buhari ya ce wajibi ne a fadada nasarar da aka samu wajen yaki da ‘yan ta’adda a yankin arewa maso gabashin Najeriya zuwa sauran sassan kasar. Muhammadu Buhari …
Shugaban kasa Muhammadu Buhari ya ce wajibi ne a fadada nasarar da aka samu wajen yaki da ‘yan ta’adda a yankin arewa maso gabashin Najeriya zuwa sauran sassan kasar.
Muhammadu Buhari ya ce ‘yan ta’adda sun yi amfani da damar da su ka samu wajen mai da hankali da jami’an tsaron su ka yi wajen yaki da ‘yan ta’adda a yankin arewa maso gabas wajen cin karar su ba babbaka a sauran yankunan.
Shugaba Buhari ya bayyana hakan ne lokacin da ya ke ganawa da Shugabannin kungiyar likitocin ta kasar karkashin jagorancin shugaban kungiyar Dr. Francis Adedayo Faduyile wanda suka kai masa ziyara fadar Asorok a jiya Talata.
A cewar shugaba Buhari, a kullu yaumin harkar tsaro shine babbar lamari da gwamnatin sa ta sanya gaba, a don haka ya kara jaddada cewa, gwamnatin sa za ta ci gaba da daukar tsastsauran matakai wajen ganin an kawadda ayyukan batagari daga kasar nan.
Shugaban kasar ya kuma shaidawa kungiyar likitocin cewa gwamnatin sa za ta ci gaba da bada fifiko ga bangaren lafiya da ilimi domin bunkasa tattalin arzikin kasar nan, sannan ya bukaci gwamnatin jihohi da kananan hukumomi da su tashi tsaye wajen ba da nasu gudunmowar wajen bunkasa bangarorin biyu.
Da ya ke gabatar da jawabi shugaban kungiyar likitoci ta kasa Dr. Francis Adedayo Faduyile, ya bukaci gwamnati da ta mayar da shirin Inshorar lafiya ya zamo dukkannin al’ummar kasar nan ne za su amfani da shirin.
Inda Ranka 21st October 2019
Kowane Gauta 21st October 2019
Labaran Jihar Kano
Test October 25, 2019
1 October 24, 2019
Mahaifiyar Siasia ta shaki iskar ‘yanci October 16, 2019
Zanga-zanga a lardin Papua ta lalata gine-gine da dama September 23, 2019